
1. PATVIRTINTA 
	Šiaulių miesto savivaldybės administracijos

	direktoriaus 2025 m. birželio 4 d.

	įsakymu Nr. AP-545


1. 

ŠVIETIMO SKYRIAUS VYRIAUSIOJO SPECIALISTO
 PAREIGYBĖS APRAŠYMAS


I SKYRIUS
PAREIGYBĖ

1. Švietimo skyriaus vyriausiojo specialisto pareigybė yra priskiriama specialistų pareigybių grupei. 
2. Pareigybės lygis – A2. 
	
II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3.	Darbuotojas, einantis šias pareigas, turi atitikti šiuos specialiuosius reikalavimus:
3.1.	turėti ne žemesnį kaip aukštąjį universitetinį ekonomikos arba viešojo administravimo studijų krypties išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštąjį koleginį ekonomikos ar viešojo administravimo studijų krypties išsilavinimą su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija; 
3.2. gebėti savarankiškai planuoti ir organizuoti savo veiklą, mokėti kaupti, sisteminti, apibendrinti informaciją ir rengti išvadas;
3.3. mokėti užsienio kalbą (anglų, arba vokiečių, arba prancūzų) B1 lygiu;
3.4. puikiai mokėti valstybinę kalbą, gebėti sklandžiai ir argumentuotai dėstyti mintis žodžiu ir raštu;
3.5. išmanyti Lietuvos Respublikos įstatymus, Lietuvos Respublikos Vyriausybės nutarimus reglamentuojančius švietimą, viešąjį administravimą, vietos savivaldą, dokumentų rengimą, tvarkymą ir apskaitą.

III SKYRIUS
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias funkcijas:
4.1. organizuoja ir vykdo švietimo įstaigų ir Švietimo skyriaus įgyvendinamų projektų stebėseną;
4.2. vykdo kokybės vadybos modelių įgyvendinimo švietimo įstaigose stebėseną ir koordinuoja savivaldybės lygmeniu švietimo kokybės gerinimo procesus;
	4.3. inicijuoja ir atlieka savivaldybės švietimo būklės ir kaitos tyrimus, rengia tyrimų ataskaitas ir teikia pasiūlymus dėl švietimo įstaigų veiklos inovatyvumą ir pažangą užtikrinančių priemonių įgyvendinimo;
4.4. renka ir analizuoja duomenis pagal švietimo stebėsenos rodiklius, rengia ataskaitas; 
4.5. konsultuoja švietimo įstaigas projektų įgyvendinimo, kokybės vadybos modelių diegimo, švietimo stebėsenos rodiklių gerinimo klausimais; 
4.6. analizuoja ir teikia pasiūlymus apie švietimo įstaigų strateginius planus;


 4.7. dalyvauja rengiant ir įgyvendinant Švietimo skyriaus veiklos planus ir programas;
4.8. vykdo kitus su pareigybės funkcijomis susijusius nenuolatinio pobūdžio Švietimo skyriaus vedėjo pavedimus.

